benxh/qysh-me-shqip-scrape-dataset huggingface dataset:
Qysh me i trajtu flokët me prodhime natyrale?


				
			Njerëzit kanë eksperimentuar me shekuj të tërë për krijimin e trajtimeve mbi parandalimin e humbjes së flokëve.  Sigurisht që hulumtimet kanë përparuar që atëherë dhe mënyrat e trajtimit të flokëve tashmë janë të shumta. Disa nga këto trajtime zhvillohen me produkte natyrale, si trajtimi me lëngë qepe. Rezultatet e të cilës janë botuar në shumë revista prestigjioze, 20 nga 23 njerëz që e kanë aplikuar lëngun e qepës në lëkurën e kokës, dy herë në ditë, panë që fije të reja floku filluan të dilnin për gjashtë javë.
Shkencëtarët ia atribuojnë këtë efekt vetive antiflamatore që ka qepa. Trajtimi i flokëve me speca të djegës, shkakton një sërë reaksionesh në trup, për shkak të “Capsaicin”-it, i cili është një përbërës aktiv në specat e djegës, i cili qon në rritjen e flokëve. Hulumtuesit nga Japonia u dhanë 48 njerëzve këtë përbërje, dhe pothuajse 65% e atyre që aplikuan këtë tretman, panë që brenda pesë muajve, flokët filluan të dilnin. Një trajtim i flokëve që rrit dendësinë e flokëve është ai me sherebel, ndërsa rozmarina dhe aloe vera ndihmon në zhvillimin e tyre.
Kjo është edhe arsyeja që këta përbërës përdoren në produktet e kujdesit ndaj flokëve. Produktet tradicionale si vaji i ullirit e kamomili, ndihmojnë që flokët tuaja të mos e humbin shkëlqimin asnjëherë. Mjalta ndihmon në hidratimin intensiv dhe ushqimin e flokut. Vaji i ullirit i ushqen në tërësi dhe i bënë flokët më të butë. Kamomili ndihmon flokët me ngjyra të hapura të shkëlqejnë. Aloe Vera hidraton dhe mbron flokët. Ndërsa edhe rrushi i kuq njihet për vetit e tij ushqyese antioxidante.
Qysh me përgaditë smoothie me dredhëza?


				
			Përbërësit:

200 ml lëng vishnje
1 banane
150 gram dredhëza.
Akull.

Përgatitja:
Vendosen të gjithë përbërësit në blinder. Nëse dredhëzat janë të ngrira, atëherë nuk keni nevojë të shtoni akull. Përzihet masa derisa të bëhet masë e njëllojtë. Vendoset në gotë për shërbim. Zbukurohet me një dredhzë.
7 këshilla për nënat e zëna për t\’i veshur fëmijët e tyre me stil!


				
			Sot kemi zgjedhur t\’ju sjellim disa këshilla për nënat e zëna, të cilat duan të kujdesen në veçanti për stilin e fëmijëve të tyre. Sigurisht që stili duhet të përkojë me rehatinë, por edhe modën e fundit. Ja cilat janë këto këshilla për nënat:
1. Rehatia është çelësi
Sigurohuni që fëmijët tuaj të jenë rehat në rrobat e tyre. Edhe pse kjo gjë mund të jetë sfiduese, është diçka që mund të bëhet. Nëse fëmija juaj nuk shpërqendrohet nga rrobat e parehatshme, do të ketë më pak probleme të përqendrohet në shkollë. Kur provoni rrobat, sigurohuni që fëmija juaj të lëvizë, të përkulet dhe të vrapojë me to. Fëmijët janë përherë në lëvizje ndaj rehatia është kriteri nr.1 që duhet të kërkoni në një veshje.
2. Veshja bën njeriun
Kur zgjidhni veshjet për fëmijët tuaj, sigurohuni që ato përputhen me personalitetin e tyre. Pavarësisht nëse janë sportivë dhe aktivë ose persona që rrin mi libra, rrobat që veshin pasqyrojnë se kush janë fëmijët tuaj mund t\’i ndihmojë ata të jenë më rehat me veten e tyre.
3. Provoni para se ta blini
Ky kriter shkon krah për krah me rehatinë e veshjes së fëmijës suaj. Asgjë nuk është më irrituese sesa rrobat që nuk përshtaten ose thjesht duken të çuditshme për ta. Provoni gjithçka, edhe nëse është e njëjta markë. Edhe nëse veshja është e rehatshme, por është pak më e madhe, apo pak më e ngushtë kjo do i sjellë diskomfort fëmijës suaj.
4. Zgjidhni veshje që lahen e pastrohen lehtë
Sado të lezetshme dhe të modës të jenë disa veshje, nuk është mirë të investoni në diçka që është e vështirë të mirëmbahet dhe pastrohet. Të veshësh një fëmije aktiv me rroba që janë vetëm për pastrim kimik nuk është mënyra më e mirë për t’i lënë fëmijët tuaj të jenë fëmijë. Mirëmbajtja e veshjeve që të jenë sa më të pastra, e bën fëmijën tuaj të ndihet edhe më komod me veten.
5. Ndiqni trendet më të fundit
Nëse vërtet dëshironi të ecni me trendet më të fundit të modës së fëmijëve, interneti është një vend i besueshëm për të kërkuar. Faqet e internetit dhe revistat e modës janë të lehta për t’u marrë si referencë. Pinteresti është plot me faqe kushtuar nënave që duan të ndjekin trendet e modës për veten dhe fëmijët e tyre.
6. Zgjidhni stile klasike që zgjasin
Shumica e trendeve vijnë dhe shkojnë, por disa veshje nuk dalin kurrë nga moda. Gjërat si xhinset janë një zgjedhje e sigurt; pa marrë parasysh cilës dekadë apo gjeneratë i përkasin. Pastaj janë edhe kursim, sepse mund t’i përdorni për fëmijen tuaj të dytë. 😀 
7. Mos e teproni duke blerë shumë veshje
Si prind, është e lehtë ta teproj kur përpiqesh të ecësh me trendet e fundit të modës. Mos harroni se fëmija juaj është një trup në rritje. Veshje që mund t’i bëjnë për një stinë, nuk i bëjnë në stinën tjetër. Ndaj, blini sa të jetë e nevojshme. Plus që nëse zgjidhni rroba që zgjasin shumë në kohë, mund t’ia jepni më vonë fëmijës suaj të dytë apo të tretë.
Si me përgatit sallatë me avokado dhe djath dhe erëza?


				
			Si me përgatit sallatë me avokado dhe djath? Nëse jeni adhurues i avokados, por nuk keni ide se në çfarë mënyre ta përgatisni, po ju sjellim recetën e shkëlqyeshme për sallatë. 
Ky është ushqimi ideal që ta merrni me vete për kafjall. Kjo sallatë, njëkohësisht është e shëndetshme, e shijshme dhe plot kalori të shëndetshme.
Përbërësit për sallatë me avokado:

150 g krem-djathi për lyerje,
120 g djathë të grirë,
3 lugë supe jogurt,
një lugë majonezë,
një kavanoz speca të pjekur,
2 avokado,
40 g arra,
kripë

Përgatitja:
Përzieni krem-djathin, djathin e grirë, jogurtin dhe majonezën. Pritni imët specat dhe avokadon dhe shtoni në të tretje qumështi. Në fund shtoni arrat e bluara dhe kripën sipas dëshirës. Kjo sallatë është shumë e shëndetshme dhe sugjerohet nga shumë dietologë. Avokadoja njihet për një përmbajtje të lartë vitaminash dhe është ushqimi kryesor për recetat e vegjetarianëve dhe veganëve.
Qysh me dite se cilat janë llojet e ngjyrave te syve?


				
			Llojet e ngjyrave te syve – Njerëzit kanë qenë prej kohësh të magjepsur me ngjyrën e syve; në fund të fundit, sytë vijnë në një gamë të gjerë nuancash. Saktësisht çfarë ngjyre janë sytë tuaj? Hazel-ish? Blu-gri-jeshile? Blu me njolla kafe? E gjelbër me njolla gri? 
Shumica prej nesh lanë mësuar në biologjinë e shkollës së mesme që dy prindër me sy blu janë të garantuar të kenë fëmijë me sy blu, por nuk është aq e drejtpërdrejtë. Gjenetika e ngjyrës së syve është shumë e ndërlikuar. Pjesa me ngjyrë e syrit quhet iris. Irisi ka pigmentim që përcakton llojet e ngjyrave të syve. Iriset klasifikohen si një nga gjashtë ngjyrat: qelibar, blu, kafe, gri, jeshile, lajthi (hazle eye) ose të kuqe.
Sytë blu
Syte blu kanë një nivel të ulët të pigmentit të pranishëm në iris. Kohët e fundit, shkencëtarët njoftuan se të gjithë sytë blu janë të lidhur gjenetikish me të njëjtin paraardhës!
Për shkak të grupeve të ndryshme racore që ndërlidhen, sytë blu, që janë përgjithësisht recesivë, po bëhen gjithnjë e më të rralla.
Sytë kafe
Syte kafe është ngjyra më e zakonshme e syve. Individët me sy kafe kanë më shumë melaninë të pranishme, dhe mbi gjysma e njerëzve në botë kanë sy ngjyrë kafe.
Në mënyrë absolute, pothuajse të gjithë e kemi gjenin e ngjyrës kafe tek sytë tanë. Sido që ta kemi ngjyrën e syve.
Sytë gri
Sytë gri mund të quhen “blu” në pamje të parë, por ato kanë tendencë të kenë copëza prej ari dhe kafe. Sy te tille jane vertet te bukur dhe hasen shpesh.
Dhe mund të duket se “ndryshojnë ngjyrën” nga gri në blu në jeshile në varësi të veshjeve, ndriçimit dhe gjendjes shpirtërore. Për shembull kur zmadhohet bebëza e syrit duket sikur ngjyra gri bëhet më pak e dukshme.
Sytë të gjelber
E gjelbra është ngjyra më pak e zakonshme e syve, por ajo gjendet më shpesh në Europën veriore dhe qendrore. Është një ngjyrë shumë e rrallë, por edhe ajo vet ka nuancat e veta.
Kombinimi më i rrall që ekziston në botë është kombinimi flokë të kuqe dhe sy jeshil. Pasi të dyja ngjyrat nuk janë kurrë dominante, ndaj gjenetikisht është po aq e rrallë sa diamanti.
Sytë hazle
Hazle Eyes ose ndryshe sytë ngjyrë lajthie përbëhen kryesisht nga hije kafe dhe jeshile. Ashtu si sytë gri, sytë ngjyrë lajthie duket se “ndryshojnë ngjyrën” nga jeshile në kafe të lehta në ngjyrë ari.
Zakonisht këta persona quhet se kane Heterochromi qëndroje ose parciale, ashtu si sytë gri, pasi përbëhen nga dy llojë ngjyrash.
Sytë e kuq
Po pse ekzistojnë sytë e kuq? Po, po e dëgjove mirë, sy të kuq. Megjithëse shpesh i quajmë ato rozë. Për shembuj tek lepujt ajo që shihni vërtet janë enët e gjakut që ndodhen pas irisit.
Për shkak se ka kaq pak melaninë në sy, nuk ka asgjë për të fshehur enët e gjakut të syrit. Edhe pse thuhet se janë të rrallë, në fakt janë më të shpeshtë nga sa mendoni, sidomos tek ata që ne u themi se kanë sy të bardhë, ku u duken qartasi enët e gjakut.
Qysh me i humbë 7 kilogram për 7 ditë?


				
			Nga gamën e dietave, më e suksesshmja dhe më e kërkuara për këtë vit është dieta e hartuar nga ‘General Motors’.
Kjo dietë u zhvillua nga kompania gjatë viteve 1980 për të forcuar shëndetin e punonjësve të saj.
Por në vitin 2017, dieta e ‘General Motors’ u bë një hit i vërtetë i kërkimit në Google, gjë që nuk është befasi, sepse premton një humbje prej 7 kilogramë në vetëm 7 ditë.
Ndarja e produkteve ushqimore gjatë një jave.

Ditën e parë të dietës duhet të hani vetëm fruta, por vetëm ato me bazë ujin. Kështu, bananet janë rrepëtëisht të ndaluara dhe më të rekomanduara janë shalqiri dhe pjepri.
Ditën e dytë duhet të hani vetëm perime të ziera apo të pjekura. Frutat janë të ndaluara.
Fillojeni ditën me patate të pjekura në mënyrë që të rifitoni karbohidrate.
Ditën e tretë kombinoni frutat me perimet, por shmangni patatet dhe bananet.
Në ditën e katërt lejohet të hani fruta, perime dhe qumësht ( jo më shumë se 2 banane në ditë.)
Në ditën e pestë hani mish viçi, pule ose peshk me patate të pjekura. Gjatë kësaj dite
rekomandohet të pini 10 deri në 12 gota ujë.
Në ditën e gjashtë konsumoni mish viçi me perime.
Niseni ditën e 7 me oriz integral dhe një gotë lëng frutash.

Në pjesën tjetër të ditës mund të hani sa më shumë fruta dhe perime.
Qysh me përgaditë maskë zbutëse për fytyrë?


				
			Ekziston një substancë mjaft interesante të cilen mund t’a përdorni në zbutjen dhe lëngëzimin e fytyrës së thatë. Kjo substancë është pikërisht glicerina e cila përdoret mjaft gjërë në industrinë e kozmetikës si një produkt natyral. Ajo përdoret në krijimin e sapunve, locioneve të ndryshem, dhe në kremra. Atë mund t’a blini në çdo farmaci. Kujdes glicerinën duhet t’a përdorni në sasi të vogla kur përgatisni recetat e ndryshme.
Përbërësit:

1 të bardhë veze
1 lugë mjaltë
1 lugë glicerinë

Ndani të bardhen nga e verdha e vezës, të verdhen ruani në frigorifer për diten e neserme që të përgatisni  maskë me të verdhën e vezës. Rraheni pak të bardhen e vezës në pjatë dhe hidhni mjaltin.  Në qoftëse mjalti kristalizohet ngroheni pak duke vendosur poshtë pjatës një tas me ujë të nxehtë. Përzieni një lugë glicerinë me një lugë ujë së bashku, hidheni këtë locion tek dy përbërësit e tjerë që gjënden në pjatë dhe përzieni sërish. Vendoseni masken në fytyrë dhe pastaj vazhdoni me proçesin e zakonshem të vendosjes dhe heqjes së maskës.
Qysh me forcu sistemin imunitar tek foshnjet?


				
			Nënat duhet të kenë kujdes të shtuar ndaj foshnjave të tyre gjatë muajve të parë të jetës, për shkak të imunitetit të dobët.
Si ta forcojm sistemin imunitar te foshnjet
Për të forcuar imunitetin e foshnjës, nënat mund të ndërmarrin disa veprime, të cilat do të jenë të dobishme që fëmija i tyre të rritet i shëndetshëm.
Përveç qumështit të gjirit për të paktën një vit, nëna mund t’i japë fëmijës gjithashtu tul frutash ose perimesh të gatuara pa kripë.
Një dietë e pasur me minerale e vitamina kontribuon në shëndetin e përgjithshëm të foshnjës. Po ashtu, kosi përmban probiotikë që ndihmojnë në balancën e florës bakterale të zorrëve.
Gjatë kësaj periudhe kohore, foshnja ka nevojë edhe për rreze dielli, për shkak të vitaminës D, e cila është e dobishme për eshtrat e tyre që të thithin kalcium.
Qysh me i ditë flokët që janë në trend këtë pranverë?


				
			Më kot mbahen flokët bjondë si më të pëlqyer për stinën e pranverës, pasi trendi i këtij sezoni lidhet me nuancat e kafes së artë, nuanca harmonike që ndriçojnë lëkurën Më kot mbahen flokët bjondë si më të pëlqyer për stinën e pranverës, pasi trendi i këtij sezoni lidhet me nuancat e kafes së artë, nuanca harmonike që ndriçojnë lëkurën Është viti i hijeve delikate dhe ngjyrave të ëmbla. Karameli, gruri, mjalti janë nuancat më të pëlqyera nga vajzat! Mjaftoni të gjeni të duhurën që ju përshtatet me tonalitetin e lëkurës dhe mos u trembni të përqafoni ndryshimin.
Qysh me eleminu erën e lavatriçes?


				
			Kripërat e ujit, mbeturinat e ndryshme, kalkaret dhe mbetjet e ngurtësuara të detergjenteve janë disa prej shkaktarëve të erës së keqe që vjen nga makina larëse. 
Si të heqim erën

Për këtë arsye rekomandohet që të bëhet pastrimi i saj të paktën një herë në tre muaj.
Për këtë nevojiten uthull molle, dy kokrra limon dhe 1 lugë gjelle gëlqere e shuar.
Tretni gëlqeren në uthullën e mollës derisa të bëhet një lëng i kondensuar.
I shtoni lëng limoni dhe vendosni mënjanë përmbajtjen.
Vini lavatriçen në programin me 90 gradë dhe kur të jetë mbushur me ujë i shtoni tretësirën e mësipërme në vendin e ilaçit të rrobave.
Pas larjes nëse dëshironi bëni një larje me ujë pa shtuar gjë për të eliminuar erën e uthullës.
Qysh me pas lëkurë të shëndetshme- në shtëpi?


				
			Doni lëkurë të shëndetshme? Ndoshta po pyesni veten: “Unë po rri në shtëpi, nuk jam në kontakt me diellin apo ndotës të tjerë, madje nuk po vë as make up! Atëherë, pse nuk duket mirë lëkura ime?!\”
Për t\’ju ndihmuar të rinovoni fytyrën po sjellim disa këshilla nga ekspertëve lokalë për lëkurën tuaj.
Hidratoni fytyrën!!!!
Ekspertët pajtohen se mënyra më e mirë për të ndihmuar lëkurën tuaj tani është hidratimi. , Veçanërisht kur i lani duart gjatë gjithë kohës. Për të rifreskuar lëkurën tuaj, mund të vazhdoni të përdorni hidratuesin tuaj, ose të përdorni disa elementë shtëpiakë si ulliri ose vaji i arrës së kokosit. Mjalti është i mirë gjithashtu pasi përmban elementë natyral hidratues që shfaqin veti antimikrobike.
Mos harroni të lani fytyrën tuaj
Edhe pse mund të mos jeni të ekspozuar ndaj elementeve të jashtëm si më parë, ekspertët pajtohen që vazhdon të jetë e rëndësishme të lani fytyrën tuaj çdo ditë. Për më tepër, duhet t’i bëni skrub lëkurës deri në tre herë në javë për t’u \”siguruar që nuk po lejoni ndërtimin e yndyrës, baktereve dhe lëkurës së vdekur.”
Përdorni përbërësit që keni në shtëpi për trajtime DIY
Këto mund të jenë një burim i madh për të ushqyer lëkurën tuaj. Vetëm kini kujdes që disa përbërës mund të mos jenë të përshtatshëm për llojin specifik të lëkurës suaj.
Shtypni gjashtë deri në tetë aspirina dhe hidhini lëng limoni. Llokoçisni në të dy lugë mjaltë që të trashet substanca e krijuar. Aplikoni përzierjen në fundet e këmbëve tuaja, duke i kushtuar vëmendje shtesë zonave të prirura ndaj plasjeve. Mbulojini me një leckë të ngrohtë për 10-15 minuta, pastaj shpëlani këmbët.
Maskë DIY për lëkurë të shëndetshme
Për një maskë kundër plakjes së fytyrës DIY, kombinoni kosin dhe mjaltin për të zbutur butësisht lëkurën e vjetër dhe e lë lëkurën tuaj të të butë dhe të hidratuar. Për ta krijuar, përzieni dy lugë kos me një lugë gjelle mjaltë në një tas të vogël. Aplikojeni në fytyrë dhe lëreni maskën të thahet për 10-15 minuta. Shpëlajeni me ujë të vakët.
Për të zgjuar lëkurën tuaj në mëngjes, rekomandohet një pastrim i thjeshtë me sheqer, kafes dhe vaj. Kombinoni një filxhan kafeje të pjekura tashmë, ¼ deri ½ filxhan sheqer kaf, dhe një lugë të vogël me vaj ulliri ose vaj kokosi. Aplikoni butësisht këtë përzierje në të gjithë trupin, përveç fytyrës tuaj – një produkt ky i trashë është shumë gërryes për lëkurën në fytyrën tuaj – dhe shpëlahuni e bëni një dush.
Ndryshoni mënyrën se si bëni dush
Edhe pse i adhurojmë dushet e gjata e të nxehta, ato në fakt heqin nga shtresa e hollë natyrale e vajit të lëkurës sonë. Ekspertër thonë se duhet të bëni dushe më të shkurtër dhe të arrini një pastrues të butë me bazë locioni për hidratim të thellë ose vaj menjëherë pas kësaj. Plus, ju duhet të \”kërkoni elementët kryesorë si kalendulën, gjalpë shea, vajin e farës së lulediellit dhe levoren\” kur blini produkte dushi.
Filmi Kosovar Zgjoi


				
			Filmi Kosovar Zgjoi – Filmi nga Kosova fiton tre çmime në Sundance Film Festival. 
Ndërsa filmografia dhe arti i kinematografisë nuk ndalet në krijimtarinë e vet, në Kosovë vazhdojnë të vijnë cmime të njëpasnjëshme.
Kjo ngre lartë krijimtarinë dhe artin shqiptar, sidomos kur vlerësohemi nga çmime prestigjoze. Një nga këto filma është edhe filmi i titulluar ‘Zgjoi’ nga Blerta Basholli. I cili ka rrëmbyer tre çmime të rëndësishme.
Filmi nga Kosova bën bujë
‘Zgjoi’ ose siç titullohet ndryshe në anglisht ‘Hive’ është filmi debutues me metrazh të gjatë nga kineastja Blerta Basholli. Ky film ka thyer rekorde në Festivalin e Filmit Sundance, duke fituar tre nga pesë çmimet në dispozicion në kategorinë Dramatike të Kinemasë Botërore në festivalin kryesor të pavarur të filmit në SHBA.
Filmi ka rrëmbyer Çmimin e Regjisë, Çmimin e Publikut dhe Çmimin e Madh të Jurisë në kategorinë e Kinemasë Botërore në edicionin e vitit 2021 të Festivalit të Filmit Sundance. Ndërsa ‘Hive’ u vlerësua me Çmimin e Publikut dhe Çmimin e Jurisë së Madhe, Basholli mori Çmimin e Regjisë.
Arritje përtej artit kinematografik
Kjo është një arritje e madhe për kinematografinë shqiptare, por mbi të gjitha për femrat në këtë fushë. Duke marrë në konsideratë se drejtohet nga një kineaste femër.
Në një botë ku kinematografia ashtu si shumë fusha të tjera është e mbizotëruar nga meshkuj. Fitorja e një kineasteje femre shtron rrugën edhe për shumë vajza të tjera të talentuara.
Përmes një mesazhi me video, Basholli tha se dhënia e çmimeve nga festivali i saj i preferuar ishte “një ndjenjë e papërshkrueshme” për të.
Përmbajtja e filmit ‘Hive’
Hive’ bazohet në jetën e Fahrije Hotit, një grua shqiptare e Kosovës. Burri i së cilës u zhduk pas masakrës nga forcat serbe në fshatin Krushe e Madhe më 25 mars 1999. Basholli deklaroi në fjalimin e saj të pranimit se dëshironte të ndante çmimet me ekipin e filmit, por veçanërisht me Hotin, “të cilën unë e kam mbajtur në zemrën time që nga momenti i parë që e takova dhe e konsideroj një shembull për të gjithë ne.”
‘Hive’ është vendosur në 200506, kur Hoti po përpiqej të bindte fqinjët e saj pothuajse të gjithë të ve nga lufta se ata mund të fitonin para duke shitur turshi shtëpiake dhe ajvar tradicional.
Përpjekjet e Hotit u pritën me një reagim të ashpër nga shoqëria patriarkale e cila e rrethonte asokohe. Sidoqoftë, kompania që ajo krijoi, Kooperative Krusha, tani punëson rreth 60 gra nga fshati dhe shet 43 produkte në Kosovë dhe një mori vendesh të tjera Europiane duke përfshirë Zvicrën dhe Gjermaninë.
Basholli mendon se është e rëndësishme që historia e Hotit të dëgjohet. “është një histori e jetës reale për shumë gra, jo vetëm në Kosovë por në të gjithë botën. Edhe unë në karrierën time identifikohem me të,” tha ajo. E ndërsa shembujt e femrave të suksesshme shqiptare shtohen, na mbetet vecse të urojmë që të dëgjojmë e lexojmë më tepër për ngjarje të tilla frymëzuese.
Qysh me i dite disa keshilla per te udhetuar ne menyre te zgjuar?


				
			10 këshilla për të udhëtuar në mënyrë të zgjuar. Shumica e njerëzve nuk kanë lindur të talentuar për të udhëtuar në mënyrën e duhur. Në fakt të dish si të udhëtosh është diçka që vjen vetëm me përvojën në rrugë. 

Pa e zgjatur shumë po ju listoj disa hile dhe këshilla se si të udhëtoni në mënyrë sa më të zgjuar edhe nëse jeni fillestar.

Gjithmonë paketoni një peshqir.
Blini një çantë shpine / valixhe të vogël.
Paketoni lehtë, por merrni çorape shtesë.
Rezervoni fluturimet 2-3 muaj përpara, për të marrë çmimin më të mirë.
Merrni me vete një kartë bankare shtesë dhe kartë krediti.
Sigurohuni që të përdorni karta bankare pa tarifa.
Udhëtoni vetëm, të paktën një herë në jetë.
Mos kini frikë të përdorni një hartë.
Mos e ki problem të humbasësh qëllimisht.
Gjithmonë vizitoni zyrën lokale të turizmit.

Këto janë vetëm 10 këshillat e para, sigurisht do mund të ndalesha tek secial prej tyre.
10 këshilla të tjera shumë shumë të vlefshme. 

Kur dilni, merrni vetëm atë që ju nevojitet.
Mbani gjithmonë një kyç, do t’ju duhet shpesh të kyçni gjëra.
Bëni kopje shtesë të pasaportës dhe dokumenteve tuaja të rëndësishme.
Pyesni personelin e hotelit për informacion – edhe kur nuk jeni duke qëndruar atje.
Mësoni frazat bazë në gjuhën amtare të destinacionit tuaj.
Mos fluturoni drejtpërdrejt, por zgjidhni ndonjëherë tranzitin.
Gjithmonë qëndroni pas udhëtarëve të biznesit kur jeni në linjat e sigurisë.
Kur të regjistroheni në hotel, mos kini frikë të kërkoni një azhurnim.
Bibliotekat, Starbucks dhe shumica e kafeneve kanë Wi-Fi falas.
Mbani me vete pajisje bazë të ndihmës së parë.

Në artikullin e radhës do t’ju sjellim edhe shumë hile apo këshilla të tjera të vlefshme. 
Të gjitha këto do t’ju përgatisin në njëfarë mënyrë për një udhëtim me sa më pak probleme. Kështu që, për ta mbyllur, ju urojmë udhëtim të mbarë!
Qysh me përgaditë pije për të humbur 2 kg?


				
			Shumë femra ëndërrojnë rreth asaj që për një ditë të humbin në peshë. Me këtë pije, do të humbni deri dy kilogramë nga pesha trupore
Përbërësit:

1. 1,5 litër qumësht me 1,5 për qind yndyrë të qumështit
2. Çaj të gjelbër, 3-4 lugë
3. Një lugë kanellë Merrni 1,5 litër qumësht, e hidhni në enë dhe e lini të vlojë.

Qumështit ia shtoni 3-4 lugë çaj të gjelbër. E lini të ftohet. Shtoni kanellë dhe e pini gjatë ditës, në vend të ushqimit.
Qysh me përgatitë speca turrshi me sallatë?


				
			 Koha për speca turrshi ka ardhur. Me siguri që edhe në shtëpinë tuaj keni filluar të mendoni për llojet e specave që do të përgatisni. Ne po ju propozojmë një recetë të specave me sallatë të përzier. Kjo është një nga recetat për speca turrshi që pëlqehet nga të gjithë ata që kanë rastin ta provojnë. Madje fatmirësisht edhe realizimi i saj nuk është i vështirë.
Përbërësit:
5 kg speca të verdhë
5 l ujë 500 ml uthull
2 fingjanë krypë
1 fingjan sheqer
1 lakër
Perime sipas dëshirës
Përgatitja:
Së pari vlohet uji, e pastaj lihet të ftohët. Në ndërkohë specat i pastrojmë një nga një. Pastaj i heqim bishtat e tyre. Në anën tjetër, lakrën së bashku me perimet e tjera të përgjedhura i grijmë dhe i përzijmë. Këtë e bëjmë deri sa të krijohet një masë homogjene. Pastaj shtojmë sheqerin, kripen dhe uthullën. Me masën e krijuar i mbushim specat një nga një dhe i vendosim në kavanoz.
Pastaj ju hedhim ujin gradualisht dhe i mbushim ato. Në fund i mbyllim mirë. Specat turrshi me lakër duhet të qëndrojnë të mbyllur të paktën dy javë para përdorimit. Atëhere janë të gatshëm për servim. Mirëpo ka shumë rëndësi që  specat të ruhen në temperaturë të ftohët. Preferohet nëse keni mundësi t\’i mbani në frigorifer. Ose në ndonjë podrum ku temperaturat janë shumë të ulta.